Sveučilište Matej Bel, javno sveučilište u slovačkome gradu Banska Bistrica, s kojim Filozofski fakultet Sveučilišta u Mostaru izvodi zajednički diplomski Studij politologije obilježilo je 30 godina od osnutka. Uime SUM-a na obljetnici nazočila je prorektorica za međunarodnu suradnju prof. dr. sc. Sanja Bijakšić. Sveučilište Matej Bel sastoji se od šest fakulteta, a suradnja Sveučilišta s drugim sveučilištima i institucijama uključuje 35 sporazuma među kojima su Sveučilište u Bologni u Italiji, Sveučilište Waseda u Japanu, Moskovsko državno sveučilište u Rusiji, Sveučilište Sogang u Južnoj Koreji i Sveučilište Indiana u SAD-u.
Osim obljetnice Sveučilišta održan je i sastanak partnera konzorcija europskih sveučilišta Emerge na kojemu su osim domaćina sudjelovali i predstavnici SUM-a: prorektorica za međunarodnu suradnju prof. dr. sc. Sanja Bijakišić i dr. sc. Petar Smeriga s Filozofskoga fakulteta. Partnere u konzorciju osim Sveučilišta Matej Bel i SUM-a čine i Sveučilište u Burgosu iz Španjolske, Sveučilište primijenjenih znanosti iz Norveške te Sveučilište Neapolis Pafos s Cipra.